CELEX: 21986A0320(02)
Language: el
Date: 1986-02-24 00:00:00
Title: Συμφωνία που παρατείνει και τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση

Avis juridique important

|

21986A0320(02)

Συμφωνία που παρατείνει και τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση  

Επίσημη Εφημερίδα αριθ. L 075 της 20/03/1986 σ. 0032

*****ΣΥΜΦΩΝΙΑ  που παρατείνει και τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί συντονισμένης δράσεως στον τομέα της ανιχνεύσεως της τάσεως προς θρόμβωση  Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ  και  Η ΕΛΒΕΤΙΚΗ ΣΥΝΟΜΟΣΠΟΝΔΙΑ,  οι οποίες καλούνται στο εξής «συμβαλλόμενα μέρη»,  Εκτιμώντας ότι η Ευρωπαϊκή Οικονομική Κοινότητα και η Ελβετική Συνομοσπονδία υπέγραψαν, στις 24 Μαρτίου 1982, συμφωνία περί συντονισμένης δράσεως στον τομέα της ανιχνεύσεως της τάσεως προς θρόμβωση, που ονομάζεται στο εξής «συμφωνία»·  Εκτιμώντας ότι η ισχύς της συμφωνίας έληξε στις 31 Μαΐου 1984 ·  Εκτιμώντας ότι, με την απόφαση της 17ης Αυγούστου 1982, το Συμβούλιο των Ευρωπαϊκών Κοινοτήτων θέσπισε τομεακό πρόγραμμα έρευνας και ανάπτυξης στον τομέα της ιατρικής έρευνας και της δημόσιας υγείας - συντονισμένη δράση (1982 - 1986), που περιλαμβάνει τη συνέχιση της δράσης για την ανίχνευση της τάσης προς θρόμβωση·  Εκτιμώντας ότι τα συμβαλλόμενα μέρη ενδιαφέρονται αμοιβαία για τη συνέχιση των ερευνών που καλύπτονται από τη συμφωνία·  Εκτιμώντας ότι η παράταση της ισχύος της συμφωνίας απαιτεί πρόσθετη συνεισφορά εκ μέρους των συμβαλλομένων μερών,  ΣΥΜΦΩΝΟΥΝ ΤΑ ΑΚΟΛΟΥΘΑ:  Άρθρο 1  Η συμφωνία παρατείνεται από 1ης Ιουνίου 1984 έως τις 31 Δεκεμβρίου 1986.  Άρθρο 2  Η συμφωνία τροποποιείται ως εξής:  1. Το άρθρο 3 αντικαθίσταται από το ακόλουθο κείμενο:  «Άρθρο 3  Για να διευκολυνθεί η πραγματοποίηση της δράσης, η γενική επιτροπή συντονισμένης δράσης και η επιτροπή συντονισμένης δράσης όσον αφορά αυτή τη δράση, που συγκροτήθηκαν με την απόφαση του Συμβουλίου των Ευρωπαϊκών Κοινοτήτων της 17ης Αυγούστου 1982, διευρύνονται, με τη συμμετοχή της Ελβετικής Συνομοσπονδίας, για κάθε δραστηριότητα σχετική με τη συντονισμένη δράση που καλύπτεται από την παρούσα συμφωνία.  Η αποστολή αυτών των διευρυμένων επιτροπών καθορίζεται στο παράρτημα ΙΙ.  Τη γραμματεία αυτών των διευρυμένων επιτροπών εξασφαλίζει η Επιτροπή».  2. Το άρθρο 5 τροποποιείται ως εξής:  - η λέξη «επιτροπή» που υπάρχει στο πρώτο εδάφιο αντικαθίσταται από τις λέξεις «διευρυμένη γενική επιτροπή»,  - το δεύτερο εδάφιο παραλείπεται,  - το παλαιό τρίτο εδάφιο αντικαθίσταται από το ακόλουθο κείμενο:  «Στο τέλος της δράσης, η Επιτροπή, με τη σύμφωνη γνώμη της διευρυμένης γενικής επιτροπής, διαβιβάζει στα κράτη μέλη συγκεντρωτική έκθεση σχετικά με τη διεξαγωγή και τα αποτελέσματα της δράσης, προκειμένου, ιδίως, τα αποτελέσματα που έχουν επιτευχθεί να καταστούν το γρηγορότερο δυνατό προσιτά στις επιχειρήσεις, στα ιδρύματα και στους άλλους ενδιαφερόμενους, κυρίως από κοινωνική άποψη».  3. Το παράρτημα Ι αντικαθίσταται από το παράρτημα Ι της παρούσας συμφωνίας.  4. Το παράρτημα ΙΙ αντικαθίσταται από το παράρτημα ΙΙ της παρούσας συμφωνίας.  5. Το παράρτημα του παραρτήματος ΙΙΙ αντικαθίσταται από το παράρτημα ΙΙΙ της παρούσας συμφωνίας.  Άρθρο 3  Η εκτιμώμενη χρηματική συνεισφορά των συμβαλλομένων μερών στα έξοδα συντονισμού για την περίοδο από 1ης Ιουνίου 1984 έως 31 Δεκεμβρίου 1986 ανέρχεται σε:  - 387 500 ECU για την Κοινότητα,  - 38 750 ECU για την Ελβετική Συνομοσπονδία.  Η ECU ορίζεται από το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων και από τις δημοσιονομικές διατάξεις που έχουν θεσπιστεί κατ' εφαρμογή αυτού του κανονισμού.  Άρθρο 4  1. Η παρούσα συμφωνία αρχίζει να ισχύει από την 1η Ιουνίου 1984.  2. Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος της Ελβετικής Συνομοσπονδίας.  Άρθρο 5  Η παρούσα συμφωνία συντάσσεται σε ένα μόνο αντίτυπο στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα, και όλα τα κείμενα είναι εξίσου αυθεντικά· κατατίθεται στο αρχείο της Γενικής Γραμματείας του Συμβουλίου των Ευρωπαϊκών Κοινοτήτων, που διαβιβάζει κυρωμένο αντίγραφο σε κάθε συμβαλλόμενο μέρος.  ΠΑΡΑΡΤΗΜΑ Ι  ΕΡΕΥΝΕΣ ΚΑΛΥΠΤΟΜΕΝΕΣ ΑΠΟ ΤΗ ΣΥΜΦΩΝΙΑ  Ανίχνευση της τάσης προς θρόμβωση με την ανάπτυξη και την τυποποίηση δειγμάτων πλάσματος αίματος στον τομέα των θρομβοκυττάρων, της πήξης και της ινιδόλυσης, και με την εξέταση των δυνατοτήτων που προσφέρονται για την πρόγνωση θρομβώσεων στις κλινικές μελέτες.  ΠΑΡΑΡΤΗΜΑ ΙΙ  ΑΠΟΣΤΟΛΗ ΤΩΝ ΔΙΕΥΡΥΜΕΝΩΝ ΕΠΙΤΡΟΠΩΝ  Ι. Διευρυμένη γενική επιτροπή συντονισμένης δράσης  1. Η γενική επιτροπή:  - συμβάλλει στη βέλτιστη υλοποίηση του προγράμματος διατυπώνοντας τη γνώμη της σχετικά με όλες τις πτυχές του,  - καταβάλλει προσπάθειες για την ένταξη των τμημάτων των εθνικών ερευνητικών δραστηριοτήτων που καλύπτονται από τη συμφωνία στο πλαίσιο μιας διαδικασίας συντονισμού στο επίπεδο των συμβαλλομένων μερών,  - στο πλαίσιο του προγράμματος, όπως καθορίζεται στο παράρτημα Ι, συντονίζει την υλοποίηση, τη συνέχιση και, κατά περίπτωση, τη διακοπή πριν από την ολοκλήρωσή τους, των σχεδίων που συνιστούν τους ερευνητικούς τομείς αυτού του προγράμματος, σε συνάρτηση με τις ανάγκες που προκύπτουν ή με τα αποτελέσματα των περιοδικών εκτιμήσεων,  - παρέχει προσανατολισμούς στη διευρυμένη επιτροπή συντονισμένης δράσης,  - παρέχει συμβουλές στην Επιτροπή σχετικά με τη διάθεση των χρηματικών μέσων προκειμένου να πραγματοποιηθεί ο συντονισμός, να στηριχθεί η δράση για υποδομές συγκεντρωτικού χαρακτήρα, να αντιμετωπιστούν οι επείγουσες ανάγκες που ανακύπτουν στους κρίσιμους τομείς και να αναληφθούν διερευνητικές δραστηριότητες με στόχο την προετοιμασία των μελλοντικών προγραμμάτων.  2. Οι εκθέσεις και οι γνώμες της γενικής επιτροπής διαβιβάζονται στα συμβαλλόμενα μέρη. Η επιτροπή διαβιβάζει τις γνώμες αυτές στην Επιτροπή επιστημονικής και τεχνικής έρευνας ( Crest).  ΙΙ. Διευρυμένη επιτροπή συντονισμένης δράσης  1. Η επιτροπή:  - υποβοηθεί τη διευρυμένη γενική επιτροπή στα διαχειριστικά της καθήκοντα διασφαλίζοντας την επιστημονική και τεχνική υλοποίηση όλων των σχεδίων που της ανατίθενται σύμφωνα με την αρμοδιότητά της,  - αξιολογεί τα αποτελέσματα και συνάγει συμπεράσματα σχετικά με τις εφαρμογές τους,  - εξασφαλίζει την ανταλλαγή πληροφοριών που αναφέρεται στο άρθρο 5 πρώτο εδάφιο,  - παρακολουθεί την πρόοδο των εθνικών ερευνών που διεξάγονται στους τομείς που καλύπτονται από τα σχέδια και, ειδικά, τις επιστημονικές και τεχνικές εξελίξεις που είναι δυνατό να επηρεάσουν την πραγματοποίησή τους,  - παρέχει προσανατολισμούς στον προϊστάμενο του σχεδίου.  2. Οι εκθέσεις και οι γνώμες της επιτροπής διαβιβάζονται στη διευρυμένη γενική επιτροπή και στην Επιτροπή.  3. Ο προϊστάμενος του σχεδίου παρίσταται στις συνεδριάσεις της επιτροπής χωρίς δικαίωμα ψήφου.  ΠΑΡΑΡΤΗΜΑ ΙΙΙ  «ΠΑΡΑΡΤΗΜΑ  ΠΡΟΒΛΕΠΟΜΕΝΟ ΧΡΟΝΟΔΙΑΓΡΑΜΜΑ ΤΩΝ ΕΞΟΔΩΝ ΣΥΝΤΟΝΙΣΜΟΥ  ΣΧΕΤΙΚΑ ΜΕ ΤΗ ΔΡΑΣΗ "ΑΝΙΧΝΕΥΣΗ ΤΗΣ ΤΑΣΗΣ ΠΡΟΣ ΘΡΟΜΒΩΣΗ"  Θέση 7325 "Ιατρική έρευνα"  1.2,3.4,5.6,7 //  //  //  //  //  // 1984  Ιούνιος-Δεκέμβριος   // 1985-1986   // Σύνολο   //  //  // 1.2.3.4.5.6.7 //  // ΠΥ   // ΠΠ   // ΠΥ   // ΠΠ  // ΠΥ   // ΠΠ   //    //   //   //   //   //   //   // 1. Αρχική εκτίμηση των συνολικών αναγκών   // 87 500   // 87 500  // 300 000   // 300 000   // 387 500   // 387 500   //  //  //  //  //  //  //  // ΣΥΝΟΛΟ   // 87 500   // 87 500   // 300 000   // 300 000   // 387 500   // 387 500   // 2. Αναθεωρημένη εκτίμηση των δαπανών, λαμβανομένων υπόψη των πρόσθετων αναγκών που απορρέουν από την προσχώρηση της Ελβετικής Συνομοσπονδίας   // 8 750   // 8 750  // 30 000   // 30 000   // 38 750   // 38 750   //  //  //  //  //  //  //  // ΣΥΝΟΛΟ   // 96 250   // 96 250   // 330 000   // 330 000   // 426 250   // 426 250   //    //   //   //   //   //   //   // 3. Διαφορά μεταξύ 1 και 2 που πρέπει να καλυφθεί από τη συνεισφορά της Ελβετικής Συνομοσπονδίας   // 8 750   // 8 750   // 30 000  // 30 000   // 38 750   // 38 750   //    //   //   //   //  //   //   // 4. Σύνολο των δαπανών 1980-1984   // -   // -  // -   // -   // 654 000   // 654 000   //    //   //   //  //   //   //  1.2 // ΠΥ:   // Πιστώσεις ανάληψης υποχρεώσεων  // ΠΠ:   // Πιστώσεις πληρωμών.»